The_Prodigy
90-yillar
Tabiiyki, Houlettga oʻz musiqasini yaratgisi va ijro etgisi keladi va ikki yildan soʻng dam olish kunlari qurilish uchastkasida ishlab ikki arzon magnitafonni sotib oladi. Bundan ancha oʻtmay u "Cut To Kill" hip-hop guruhi bilan tanishadi, guruh tezda uni oʻz tarkibiga ikkinchi di-jey sifatida oladi. Keyingi ikki yil ichida Layam va "Cut To Kill" zoʻrgʻa bir-biri bilan ishlashadi, chunki ularning hamma qoʻshiqlari ahmoqona hingirlashdan iborat boʻladi. 18 yoshida Layam dizayberlik diplomini olish uchun imtihonlarni topshiradi va hozir mavjud boʻlmagan "Metropoliten" nomli London jurnaliga ishga kiradi va u yerda uning xoʻjayini bilan doʻstlashadi. "Cut To Kill"'ni eshitib koʻrib, xoʻjayini Layamga bu guruhning debyut albomini yozish uchun yetarlicha pul taklif qiladi. Afsuski, guruhni ham, hayriyachini ham bunday ishlarda tajribasi boʻlmagani uchun, butun byudjet studiyada ishlatilib, reklama va gastrollar uchun hech vaqo qolmaydi. Qarzlarni uzish uchun "Cut To Kill"'ning qolgan qismi Layamning orqasida "Tam Tam Records" bilan shartnoma imzolashadi. Ular shu shartnomani qoʻlga kiritish uchun Layamnining bir taronasini ishlatganligiga qaramay, uni tashlab ketishadi. Bu sotqinlik Layamning hip-hopga boʻlgan qiziqishi susayishi bilan bir paytga toʻgʻri keladi va u oʻzligini boshqa musiqiy yoʻnalishlarda izlaydi. Bu 1988-yilning yozi edi. Layam hip-hop ichida choʻkayotgan paytda uning ona yurti umuman yangi yoʻnalish - Acid House'ga o'tib ketgan edi, ayniqsa Esseksning katta qismi bundan ekstazda edi. Chikago va Detroytda vujudga kelgan bu musiqa tez orada Atlantikani kezib oʻtib, noqonuniy yigʻilishlarda ildizlarini otadi va reyv nomi ostida mashhur boʻlgan yangi yoʻnalish uchun asos boʻladi. Bu juda zoʻr barlar, marafon raqslar va hippilar ideallarini qayta tugʻilishi erasi edi - Muhabbatning Ikkinchi Yozi keldi. Reyv madaniyatiga Layam birinchi marotaba Barnedagi kechada duch keladi. U bir pasda yangi dinga kiradi: "Men oʻyladimki, bu juda zoʻr, bu oldingi his etgan narsalarimga oʻxshamas edi. Hip-hop shunday eksklyuzivchi, pretenzion ediki va qaysidir maʻnoda oq guruhlarni nazardan chetda qoldirar edi. Men gʻayritabiiy narsani his etdim, men uchun mutlaq yangi hisni...". Bir-ikki oydan soʻng Layam shu kabi kechalarda di-jey boʻlib ishlay boshladi va Esseksdagi yetarli darajada mashhur kishiga aylandi. Ammo, u hali ham oʻzining sirli ravishda yozgan musiqasini qoʻyishdan uyalar edi. Aynan shu paytda Layam Liroy Tornhill va Keyt Flintni uchratadi. Liroy butunligicha Acid House monoton narsadan murakkabroq va aqlliroq narsaga aylanganidan keyin reyv sahnasiga chiqqan Jeyms Braunning ashaddiy muhlisi edi. Oʻzining boʻyi va yashindek tez oyoqlari bilan Liroy Barneda raqs tushishi kerak boʻlgan odamning oʻzginasi edi. Keyt Flint maktabni imtihonlarni topshirishdan oldin tashlaydi va hilma xil joylarda ishlaydi, keyin esa marixuanani chekuvchi va 70-yillarning afsonalari boʻlgan Led Zeppelin va Floyd'ni eshituvchi baykerlar madaniyatiga qoʻshilib qoladi. 1988-yilning yozida reyv paydo boʻlgan paytda Keyv Yaqin Sharq va Afrika boʻylab sayohat qilayotgandi, lekin bahorga yaqin u Angliyaga qaytib keladi. Uyga qaytib kelishi bilan uni koʻchaga haydab yuborishadi. Uning sevgan qizi Enji uning uyida yashab turishni taklif qiladi. U qiz haqiqiy reyvchi edi va u Acid House kechalariga borgani uchun Keyt hamma yoqqa uning ketidan borar edi. Barneda bir-birini uchratib Keyt va Liroy katta doʻstlar boʻlib qolishadi va oʻzlarining doiralarida mashhurlikka erishishadi.